**** 

**OBVESTILO: PROJEKT Z GLASBO SKOZI NOČ**

Spoštovani starši!

Obveščamo vas, da se projekt **Z GLASBO SKOZI NOČ**, o katerem ste okvirno že slišali na roditeljskih sestankih, nezadržno približuje. V tednu otroka učencem 1. VIO na naši šoli ponujamo možnost sodelovanja v dodatnih glasbenih dejavnostih v popoldanskem času.

Če se bo vaš otrok omenjene nadstandardne dejavnosti, ki bo potekala **10. in 11. 10. 2019**, **na podružnični šoli v Podgorcih** udeležil, vas prosimo, da izpolnite **prijavnico in soglasje** na zadnji strani obvestila. Razrednim učiteljem jo vrnite **do ponedeljka, 30. 9. 2019**. Cena delavnic je **3 eure**. Plačilo boste uredili preko položnice v mesecu novembru.

Hkrati vas prosimo, da svojemu otroku zagotovite prevoz in ustrezno opremo, ki jo bo potreboval, saj bomo v šoli tudi prespali. Okvirni časovni razpored in potrebno opremo za dejavnost najdete spodaj.

Zaradi izvedbe projekta bomo oktobrsko **govorilno uro** razredniki 1. VIO (1. 2. in 3. razred) prestavili na prvi četrtek v mesecu. Ta bo potekala, **3. 10. 2019 ob 16.30 na podružnični** in **3. 10. 2019 ob 17.30 na centralni šoli**.

Hvala za razumevanje.

**Predviden potek dejavnosti:**

|  |  |
| --- | --- |
| **ČETRTEK, 10. 10. 2019:** 16.00 – prihod otrok v šolo Podgorci in odlaganje opreme v telovadnici 16.30 – razdelitev otrok v skupine 16.45–19.30 – delavnice po razredih in skupinah19.30 – večerja 1. skupina + družabne igre na blazinah 2. skupina19.50 – večerja 2. skupina + družabne igre na blazinah 1. skupina20.10 – osebna higiena po razredih in priprava prostora za spanje20.30 – risani film na temo glasbe, kokice 22.00 – nočitev | **PETEK, 11. 10. 2019:** 7.00 – prebujanje in osebna higiena po razredih in skupinah7.30 – zajtrk 1. skupina, pospravljanje opreme – 2. skupina 8.00 – zajtrk 2. skupina, pospravljanje opreme – 1. skupina 8.20 – začetek športnega dne po KS Podgorci12.00 – zaključek športnega dne – **otroke pridete iskat na podružnično šolo Podgorci**12.00–16.00 – kosilo in podaljšano bivanje v Podgorcih |

**PRIJAVNICA IN SOGLASJE:**

S podpisom dovoljujem, da se bo moj otrok \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_ razreda, udeležil predlaganega nadstandardnega programa (Z GLASBO SKOZI NOČ), ki bo 10. in 11. 10. 2019 na podružnici Podgorci.

Podpis staršev:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(odrežite)*

**Program delavnic:**

1. delavnica: SOCIALNE IGRE Z GLASBO
2. delavnica: POJEM IN KUHAM
3. delavnica: SREČO UJEMI
4. delavnica: ORFFOV INSTRUMENTARIJ
5. delavnica: GLASBENA PRAVLJICA
6. delavnica: LJUDSKI PLES
7. delavnica: HIMNA ŠOLE
8. delavnica: UČENJE ANGLEŠKE PESMI

**Oprema:**

* **spalna vreča ali odeja in rjuha, vzglavnik, mehka igračka za spanje po potrebi – prepuščamo vaši izbiri**
* **zobna ščetka, pasta, brisačka**
* **spodnje perilo, nogavice, športna oprema in obutev** – **za športni dan v petek**
* **družabna igra**

Prosimo vas, da razrednega učitelja seznanite z zdravstvenimi posebnostmi vašega otroka. Na dejavnostih, ki jih bomo izvajali učitelji šole in zunanji sodelavci, veljajo pravila vzgojnega načrta šole. V primeru kršitev ukrepamo v skladu z omenjenim načrtom, saj le tako lahko zagotovimo varen in nemoten potek delavnic. Hvala za razumevanje.

Veselimo se glasbenega druženja z vašimi otroki. 

Silvija Cvetko Stolec, vodja projekta